Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 400/11/5505	Liptovský Mikuláš, 6.3.2012
EEČ : 2-39-67-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 106,94 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Detský domov XXXXX - ako centrum detí, XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-728/LH-LM-2011.

Skutková veta: 
	Dňa 01. 07. 2011 okolo 21.30 hod. na chodbe bytového domu na ulici XXXXX, okres XXXXX následne po tom, ako XXXXX viackrát zvonil na byt XXXXX, ktorá z bytu nevyšla, vyšiel z vedľajšieho bytu, ruku mu odtiahol zo zvončeka a udrel ho päsťou pravej ruky do oblasti tváre a keď XXXXX spadol na zem, viackrát ho kopol do oblasti chrbta, nôh, brucha a hlavy, čím XXXXX spôsobil pomliaždenie hrudníka vpravo ťažké, pomliaždenie brucha vpravo, pomliaždenie hlavy, tržnú ranu úst - hornej pery, pomliaždenie chrbtových oblastí obidvoch rúk a pomliaždenie nosa, ktoré zranenia ho obmedzovali v obvyklom spôsobe života po dobu 10 dní. 
Odôvodnenie: 
Poverený príslušník Obvodného oddelenia PZ XXXXX uznesením ORP-728/LH-LM-2011 zo dňa 27. 07. 2011 vzniesol XXXXX obvinenie za prečin ublíženia na zdraví podľa § 156 ods. 1 Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodený uzavreli dňa 24. 02. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodený XXXXX vyhlásil, že obvinený mu spôsobil škodu vo výške 1 106,94 €, ktorá mu bola v plnej výške uhradená obvineným dňa 06. 02. 2012.   
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Detský domov XXXXX - ako centrum detí, XXXXX
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý nemá záznam v odpise registra trestov, a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor